Twee sterf in blouligbrigade-ongeluk | Maroela Media
Dit volg nadat 'n Ford Ranger-bakkie, wat vermoedelik deel is van Mchunu se begeleidingsvloot, Vrydag om 19:30 teen 'n Toyota Yaris op die N2-snelweg naby Zinkwazi gebots het.
Lt. Nqobile Gwala, provinsiale polisiewoordvoerder, het bevestig dat twee vroue, in hul 30's, wat in die Yaris gery het, op die toneel dood verklaar is en dat ander insittendes na 'n hospitaal geneem is vir verdere behandeling.
"Die oorsaak van die ongeluk is in dié stadium onbekend. Die KwaDukuza-polisie ondersoek 'n saak van strafbare manslag, asook die oorsaak van die ongeluk," het Gwala gesê.
Volgens berigte het die insittendes van die begeleidingsbakkie slegs geringe beserings opgedoen. Mchunu was nie in die bakkie wat in die botsing betrokke was nie. Daar is berig dat hy tydens die botsing by sy huis was.
"Daar is baie vrae oor die ongeluk en verwarrende berigte oor afsonderlike ongelukke op die betrokke roete," het Mchunu Saterdag in 'n verklaring gesê. "Daarom het ek opdrag gegee dat my spesiale raadgewer, adv. Linda Zama, saam met die wetstoepassingsagentskappe werk om antwoorde te kry."
Hy het gesê 'n vragmotorbestuurder het na bewering die ongeluk veroorsaak en van die toneel weggery. Die polisie is op die vragmotorbestuurder se spoor.
Mchunu het sy innige meegevoel met die oorledenes se geliefdes betuig en gesê die saak word in 'n ernstige lig beskou.
Twee kritiek ná brand by gebou
Alweer iemand anders se skuld? Eg Afrika.
As die blou lig aan is behoort die pad mos aan hulle. Dom D……
Moord dosier moet geopen word.
Ek sal die saak graag wil volg want my pa is Desember dood in blouligbrigade ongeluk en dadelik is gese Minister was nie in konvooi nie en skielik nadat ek en my boetie self onsersoeke gedoen het is vasgestel hy was self in die eerste voertuig vd konvooi en sy eie kinders in d voertuig wat my pa vermoor ons het vasgestel hulle het 200km per uur gery in 80 zone en hulle het gevlug almal vd toneel af